Diari Oficial de la Generalitat Valenciana


Sumari del DOGV 8713, del 09-01-2020 (2019/10757)

Notificació de la sentència dictada en el procediment ordinari número 1420/2018.
--------------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10860


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment ordinari número 1420/2018. [2019/10370]  
De: Mercedes Benz Financial Establecimiento Financiero de Crédito, SA.  
Procuradora: Inmaculada Barber Aparisi.  
Contra: Ion Modoran i María Modoran.  
En aquest procediment de judici ordinari número 1420/2018, seguit a instàncies de Mercedes Benz Financial Establecimiento Financiero de Crédito, SA, contra Ion Modoran i María Modoran, s'ha dictat la sentència que té la dispositiva que, literalment, és com segueix:  
  
«Dispositiva  
Estime íntegrament la demanda interposada per Mercedes Benz Financial Establecimiento Financiero de Crédito, SA, contra Ion Modoran i María Modoran, declare la resolució dels contractes d'arrendament financer subscrits per les parts amb els números 623741 i 644939, condemne els demandats a retornar 48.298,10 euros, amb els interessos legals que s'hagen produït des de la reclamació judicial i ordene que es posen immediatament a la disposició de l'actora els béns següents:  
  
1. Vehicle industrial marca Mercedes Benz, model Actros (934) - 0995 KA Tractora - susp. pneum. amb número de xassís WDB9340331L608788 i matrícula 5756 RXA.  
2. Vehicle industrial marca Mercedes Benz, model Actros (934) - 0374 UM Tractora - susp. pneum. amb número de xassís WDB9340331L690938 i matrícula 8613 YAN.  
3. La documentació oficial dels vehicles esmentats.  
S'imposen a la part demandada les costes generades en aquest plet.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha d'interposar per mitjà d'un escrit presentat en aquest jutjat en el termini de 20 dies hàbils, comptats des de l'endemà de la notificació, amb la indicació dels pronunciaments que impugna (art. 458 LECn).  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació, cal constituir un depòsit de 50 euros, que se li retornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a aquest expedient (JJJJ 4067 IR EEEE AA) amb la indicació, en el camp «concepte», del codi «02 civil-apel·lació» i la data de la resolució recorreguda en el format dd/mm/aaaa. En cas d'efectuar l'ingrés mitjançant una transferència bancària, després de completar el codi de compte corrent (ccc, 20 dígits), s'ha d'indicar en el camp «concepte» el número de compte, el codi i la data de la manera indicada en el paràgraf anterior.  
Aquesta és la meua sentència, que pronuncie, mane i signe.»  
  
I, atés que es desconeix el parador del demandat, Ion Modoran, expedisc aquest edicte a fi que li valga de notificació en deguda forma.  
  
  
Gandia, 22 d'octubre de 2019.- La lletrada de l'Administració de justícia: Silvia Lacueva Subirats.